Almero reik video vir Monochromie uit! - Artsvark
Almero reik video vir Monochromie uit!
Die uiters talentvolle Almero se nuutste treffer, MONOCHROMIE, is onlangs aan radio uitgereik. Dit is 'n kragballade en gaan oor 'n gevoel wat almal ervaar: die soeke na iemand wat ons tuis kan noem. Die aanslag van dié kragtige alternatiewe ballade is poëties en hartroerend en die ritme en melodie vars en meesleurend. Dit is die perfekte pasmaat vir Almero se unieke stem en storievertellerstyl, wat beslis reeds aanklank vind by gehore van alle ouderdomme.
"Monochromie se musiekvideo is 'n elegante uitbeelding van wat in my gedagtes gebeur het tydens die skryf van die liedjie, saam met Ruan Graaff en Nico Welgemoed. Die intrige of storie agter die video is iets wat my baie na aan die hart lê: 'n soektog na iemand. Die kamera vetolk die rol van die persoon wat soek, en die danseres is die persoon waarna gesoek word. Hierdie storie oor 'n soektog is ook die ruggraat van die lied", sê Almero.